เล่ม ๑๔๑ ตอนพิเศษ ๑๑ ง

ราชกิจจานุเบกษา

หน้า ๗๓

# ข้อบัญญัติองค์การบริหารส่วนตำบลท่าข้าม เรื่อง หลักเกณฑ์การคัดแยกขยะมูลฝอย
## พ.ศ. ๒๕๖๔

โดยที่เป็นการสมควรตราข้อบัญญัติองค์การบริหารส่วนตำบลท่าข้าม ว่าด้วยหลักเกณฑ์การคัดแยก
ขยะมูลฝอย

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ และที่แก้ไขเพิ่มเติม ประกอบความในมาตรา ๓๔/๓ (๒) แห่งพระราชบัญญัติรักษาความสะอาด
และความเป็นระเบียบเรียบร้อยของบ้านเมือง พ.ศ. ๒๕๓๕ และที่แก้ไขเพิ่มเติม องค์การบริหาร
ส่วนตำบลท่าข้าม โดยความเห็นชอบของสภาองค์การบริหารส่วนตำบลท่าข้ามและนายอำเภอหาดใหญ่
จึงตราข้อบัญญัติไว้ ดังต่อไปนี้

ข้อ ๑ ข้อบัญญัตนี้เรียกว่า "ข้อบัญญัติงค์การบริหารส่วนตำบลท่าข้าม เรื่อง หลักเกณฑ์
การคัดแยกขยะมูลฝอย พ.ศ. ๒๕๖๔"

ข้อ ๒ ข้อบัญญัตนี้ให้ใช้บังคับในเขตองค์การบริหารส่วนตำบลท่าข้าม ตั้งแต่วันถัดจาก
วันประกาศในราชกิจจานุเบกษาเป็นต้นไป

ข้อ ๓ บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตนี้
หรือซึ่งขัดแย้งกับข้อบัญญัตนี้ ให้ใช้ข้อบัญญัตนี้แทน

ข้อ 4 ในข้อบัญญัตนี้

"มูลฝอย” หมายความว่า เศษกระดาษ เศษผ้า เศษอาหาร เศษสินค้า เศษวัตถุ
ถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บ กวาดจากถนน ตลาด
ที่เลี้ยงสัตว์หรือที่อื่น และหมายความรวมถึงมูลฝอยที่เป็นพิษหรืออันตรายจากชุมชน

“มูลฝอยอินทรีย์” หมายความว่า มูลฝอยที่ย่อยสลายได้ง่าย เช่น ซากหรือชิ้นส่วน
ของพืช และสัตว์ มูลสัตว์ เศษอาหาร หรือมูลฝอยอื่น ๆ ที่ย่อยสลายได้ง่าย

"มูลฝอยนำกลับมาใช้ใหม่" นายความว่า มูลฝอยที่สามารถนำกลับมาใช้ใหม่
หรือนำมาผลิตเป็นผลิตภัณฑ์ใหม่ได้ “ได้แก่ เก๋า กรดาดษี สโลหะ พลาสติก และวัสดุอื่น ๆ ”
สามารถนำกลับมาใช้ใหม่ได้

"มูลฝอยที่เป็นพิษหรืออันตรายจากชุมชน" หมายความว่า มูลฝอยที่ปนเปื้อน
หรือมีส่วนประกอบของวัตถุที่อาจเป็นอันตรายหรือกระทบต่อสุขภาพอนามัยของบุคคล หรือมีผลกระทบ
ต่อสิ่งแวดล้อม เช่น หลอดไฟ ถ่านไฟฉาย แบตเตอรี่ กระป๋องหรือภาชนะอื่นใดที่ใช้บรรจุสารเคมี
หรือวัตถุที่อาจเป็นอันตรายข้างต้น

"มูลฝอยทั่วไป” หมายความว่า มูลฝอยประเภทอื่น นอกจากเนื้อจากมูลฝอยอินทรีย์
มูลฝอยที่นำกลับมาใช้ใหม่ หรือมูลฝอยที่เป็นพิษหรือเป็นอันตรายจากชุมชน

“อาคาร” หมายความว่า ตึก บ้าน เรือน เรือ แพ ตลาด คลังสินค้า สำนักงาน
หรือสิ่งปลูกสร้างอื่น ๆ ซึ่งอาจเข้าอยู่หรือเข้าใช้ลอยได้ และหมายความรวมถึงอัฒจันทร์ เรือน
ประตูน้ำ อุโมงค์ หรือป้ายตามกฎหมายว่าด้วยการควบคุมอาคารด้วย

ข้อ ๕ ให้เจ้าของหรือผู้ครอบครองอาคารคัดแยกขยะมูลฝอยแต่ละประเภท ดังนี้

(๑) มูลฝอยทั่วไป
(๒) มูลฝอยอินทรีย์
(๓) มูลฝอยนำกลับมาใช้ใหม่
(๔) มูลฝอยที่เป็นพิษหรืออันตรายจากชุมชน

ข้อ ๖ เจ้าของหรือผู้ครอบครองอาคารต้องบรรจุมูลฝอยที่คัดแยกแล้วแต่ละประเภทตามข้อ ๕
ในถุงหรือภาชนะบรรจุมูลฝอยให้เพียงพอและเหมาะสมกับประเภทของมูลฝอยนั้น

ถุงสำหรับบรรจุมูลฝอยต้องมีความทนทาน ไม่ฉีกขาดง่าย ไม่รั่วซึม มีขนาดที่เหมาะสม
สามารถเคลื่อนย้ายได้โดยสะดวก การบรรจุมูลฝอยลงในถุงต้องมีปริมาณที่เหมาะสม ปิดถุงด้วยการมัด
หรือผนึกด้วยวิธีอื่นใดให้มิดชิด รวมทั้งจัดการป้องกันมิให้มูลฝอย น้ำ สลิ่น หรือสิ่งอื่นอันเกิดจาก
มูลฝอยตกหล่น รั่วไหลออกจากถุง

ภาชนะบรรจุมูลฝอยต้องทำจากวัสดุที่แข็งแรง ธนทาน ไม่รั่วซึม การบรรจุมูลฝอย
ลงในภาชนะบรรจุมูลฝอย เช่น ถังสำหรับใส่มูลฝอยต้องบรรจุในปริมาณที่เหมาะสม ไม่ล้นออกนอกภาชนะ
มีฝาปิดมิดชิดเพื่อมิให้มูลฝ่อยน้ำ สลิ่น หรือสิ่งอื่นอันเกิดจากมูลฝอยตกหล่น รั่วไหลออกจากภาชนะ
สัตว์และแมลงเข้าใบในภาชนะได้

ข้อ ๗ มูลฝอยที่มีสภาพ สักษณะ หรือขนาดที่ไม่สามารถบรรจุในถุงหรือภาชนะบรรจุมูลฝอยได้
ให้คัดแยกไว้ว่างหากตามประเภทของมูลฝอยโดยต้องจัดการให้ถูกสุขลักษณะ

เล่ม ๑๔๑ ตอนพิเศษ ๑๑ ง

หน้า ๗๕

ราชกิจจานุเบกษา

๑๒ มกราคม ๒๕๖๗

ข้อ ๘ ให้เจ้าของหรือผู้ครอบครองอาคารนำถุงหรือภาชนะบรรจุมูลฝอยที่คัดแยกประเภทไว้
แล้วทิ้งตามวัน เวลา และสถานที่ที่องค์การบริหารส่วนตำบลท่าข้ามประกาศกำหนด

ข้อ ๙ ผู้ใดฝ่าฝืนข้อบัญญัตนี้ ต้องระวางโทษตามที่กำหนดไว้ในบทกำหนดโทษแห่งพระราชบัญญัติ
รักษาความสะอาดและความเป็นระเบียบเรียบร้อยของบ้านเมือง พ.ศ. ๒๕๓๕ และที่แก้ไขเพิ่มเติม

ข้อ ๑๐ ให้นายกองค์การบริหารส่วนตำบลท่าข้ามเป็นผู้รักษาการตามข้อบัญญัตนี้

ประกาศ ณ วันที่ ๑๖ สิงหาคม พ.ศ. ๒๕๖๔
สินธพ อินทรัตน์
นายกองค์การบริหารส่วนตำบลท่าข้าม